ડો.બાબા સાહેબ આંબેડકરે બનાવેલ બંધારણનો અમલ ૨૬ જાન્યુઆરી ૧૯૫૦ થી શરુ થયો અને તેના ૬૭ વર્ષનો સમય પણ વીતી ગયો છે. ત્યારે બહુ દુખ સાથે કહેવું પડે છે કે જે ગુજરાત સરકાર અનેક કાર્યક્રમો કરીને ડો.બાબા સાહેબ આંબેડકરની જન્મ જયંતિની ઉજવણી કરી રહી છે તે જ સરકાર ડો. બાબા સાહેબ આંબેડકરના બંધારણના મૂળભૂત અધિકારોનું રક્ષણ કરવામાં ઉણી ઉતરી છે. જેથી રાજ્યના ૭ % અનુસુચિત જાતિને બંધારણીય અધિકારના ભંગ બદલ અન્યાયનો સામનો કરવો પડે છે.